พระราชกฤษฎีกากำหนดเขตที่ดิน ในท้องที่ตำบลวังยาง ตำบลหนองโพธิ์ อำเภอวังยาง และตำบลหนองบ่อ ตำบลคำพี้ ตำบลนาคู่ ตำบลนาแก ตำบลบ้านแก้ง อำเภอนาแก จังหวัดนครพนม ให้เป็นเขตปฏิรูปที่ดิน พ.ศ. 2554

พระราชกฤษฎีกา
พระราชกฤษฎีกา
กำหนดเขตที่ดิน
ในท้องที่ตำบลวังยาง ตำบลหนองโพธิ์ อำเภอวังยาง และตำบลหนองบ่อ
ตำบลคำพี้
ตำบลนาคู่ ตำบลนาแก ตำบลบ้านแก้ง
อำเภอนาแก
จังหวัดนครพนม
ให้เป็นเขตปฏิรูปที่ดิน
พ.ศ. ๒๕๕๔
 

ภูมิพลอดุลยเดช
ป.ร.
ให้ไว้ ณ
วันที่ ๑๘ พฤศจิกายน พ.ศ. ๒๕๕๔
เป็นปีที่ ๖๖
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ
ให้ประกาศว่า

โดยที่เป็นการสมควรปรับปรุงพระราชกฤษฎีกากำหนดเขตที่ดิน
ในท้องที่อำเภอนาแก จังหวัดนครพนม ให้เป็นเขตปฏิรูปที่ดิน พ.ศ. ๒๕๓๔

อาศัยอำนาจตามความในมาตรา ๑๘๗ ของรัฐธรรมนูญแห่งราชอาณาจักรไทย
และมาตรา ๒๕ วรรคหนึ่ง แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า
พระราชกฤษฎีกากำหนดเขตที่ดิน ในท้องที่ตำบลวังยาง ตำบลหนองโพธิ์
อำเภอวังยาง และตำบลหนองบ่อ ตำบลคำพี้ ตำบลนาคู่ ตำบลนาแก ตำบลบ้านแก้ง อำเภอนาแก
จังหวัดนครพนม ให้เป็นเขตปฏิรูปที่ดิน พ.ศ. ๒๕๕๔

มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้ยกเลิกพระราชกฤษฎีกากำหนดเขตที่ดิน
ในท้องที่อำเภอนาแก จังหวัดนครพนม ให้เป็นเขตปฏิรูปที่ดิน พ.ศ. ๒๕๓๔

มาตรา ๔ ให้ที่ดินในท้องที่ตำบลวังยาง
ตำบลหนองโพธิ์ อำเภอวังยาง และตำบลหนองบ่อ ตำบลคำพี้ ตำบลนาคู่ ตำบลนาแก
ตำบลบ้านแก้ง อำเภอนาแก จังหวัดนครพนม ภายในแนวเขตตามแผนที่ท้ายพระราชกฤษฎีกานี้
เป็นเขตปฏิรูปที่ดิน

มาตรา ๕ ให้รัฐมนตรีว่าการกระทรวงการคลัง
รัฐมนตรีว่าการกระทรวงเกษตรและสหกรณ์ และรัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
ยิ่งลักษณ์
ชินวัตร
นายกรัฐมนตรี
[เอกสารแนบท้าย]

๑. แผนที่ท้ายพระราชกฤษฎีกากำหนดเขตที่ดิน
ในท้องที่ตำบลวังยาง ตำบลหนองโพธิ์ อำเภอวังยาง และตำบลหนองบ่อ ตำบลคำพี้
ตำบลนาคู่ ตำบลนาแก ตำบลบ้านแก้ง อำเภอนาแก จังหวัดนครพนม ให้เป็นเขตปฏิรูปที่ดิน
พ.ศ. ๒๕๕๔

(ดูข้อมูลจากภาพกฎหมาย)
หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ เนื่องจากมาตรา ๒๕ วรรคสาม แห่งพระราชบัญญัติการปฏิรูปที่ดินเพื่อเกษตรกรรม
พ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการปฏิรูปที่ดินเพื่อเกษตรกรรม
(ฉบับที่ ๓) พ.ศ. ๒๕๓๒
บัญญัติว่าการกำหนดเขตปฏิรูปที่ดินให้กำหนดเฉพาะที่ดินที่จะดำเนินการปฏิรูปที่ดินเพื่อเกษตรกรรม
เว้นแต่ในกรณีที่จำเป็นจะถือเขตของตำบลหรืออำเภอเป็นหลักก็ได้ ซึ่งต่อมาได้มีการตราพระราชกฤษฎีกากำหนดเขตที่ดิน
ในท้องที่อำเภอนาแก จังหวัดนครพนม ให้เป็นเขตปฏิรูปที่ดิน พ.ศ. ๒๕๓๔ ใช้บังคับ
เพื่อกำหนดเขตปฏิรูปที่ดินในท้องที่อำเภอนาแก จังหวัดนครพนม โดยถือเขตอำเภอดังกล่าวเป็นหลัก
ทำให้เขตปฏิรูปที่ดินครอบคลุมพื้นที่ที่ไม่มีโครงการเพื่อดำเนินการปฏิรูปที่ดินเพื่อเกษตรกรรมด้วย
สมควรปรับปรุงพระราชกฤษฎีกาดังกล่าว
เพื่อกำหนดเขตปฏิรูปที่ดินเฉพาะที่ดินที่มีการดำเนินการปฏิรูปที่ดินเพื่อเกษตรกรรมเท่านั้น
จึงจำเป็นต้องตราพระราชกฤษฎีกานี้




















ปริยานุช/ผู้จัดทำ
๒๔ พฤศจิกายน
๒๕๕๔

ปณตภร/ผู้ตรวจ
๒๕ พฤศจิกายน
๒๕๕๔

















































[๑] ราชกิจจานุเบกษา
เล่ม ๑๒๘/ตอนที่ ๘๓ ก/หน้า ๗/๒๓ พฤศจิกายน ๒๕๕๔